Chweched uwchgynhadledd ar hugain NATO oedd **Uwchgynhadledd NATO, 2014**. Cafodd ei chynnal yng ngwesty'r Celtic Manor yng Nghasnewydd ar 4–5 Medi 2014. Hon oedd y drydedd uwchgynhadledd gan NATO yn y Deyrnas Unedig, a'r cyntaf y tu allan i Lundain. Un o'r ymwelydd oedd Arlywydd yr Unol Daleithiau, Barack Obama; ymwelodd ef gydag David Cameron ag ysgol gynradd yng Nghasnewydd, sef Ysgol Mount Pleasant. Ymhlith y materion a drafodwyd yn y gynhadledd roedd y sefyllfa yn yr Wcráin a therfysgwyr IS.

Logo
----

Logo Uwchgynhadledd NATO, 2014
Cyhoeddodd Anders Fogh Rasmussen, Ysgrifennydd Cyffredinol NATO, a William Hague, Ysgrifennydd Tramor y Deyrnas Unedig, logo swyddogol yr uwchgynhadledd ar 25 Mehefin 2014. Rhennir y logo yn bedwar sgwâr. Logo NATO yw'r sgwâr chwith uchaf, a'r enwau "NATO" ac "OTAN" mewn gwyn ar gefndir du sydd yn y sgwâr chwith isaf. Yn y sgwâr dde uchaf mae'r testun "WALES SUMMIT/4–5.IX.2014/SOMMET DU PAYS DE GALLES". Mae'r sgwâr dde isaf yn cynnwys llun o gastell, draig goch, cwlwm Celtaidd a Phont Gludo Casnewydd. Mae'r logo yn defnyddio'r Saesneg a'r Ffrangeg, dwy iaith swyddogol NATO, ond nid y Gymraeg. Mae'r castell yn symboleiddio hanes Cymru (mae mwy o gestyll i’r filltir sgwâr yng Nghymru nac yn unrhyw wlad arall yn y byd), mae'r ddraig yn symboleiddio ysbryd Cymru ("Y Ddraig Goch Ddyry Gychwyn"), mae'r cwlwm Celtaidd yn cynrychioli treftadaeth Cymru (ac yn symbol o bedwar pwynt y cwmpawd a’r bedair elfen, sef Dŵr, Tân, y Ddaear a’r Awyr), a'r Bont Gludo yn cynrychioli'r ddinas sy'n cynnal yr uwchgynhadledd.

Dywedodd Rasmussen, "dyma dapestri bywiog sydd yn cynnig symbolau cryf o Gymru mewn ffordd fodern", a bod y cwlwm Celtaidd yn ogystal "yn cynrychioli'r rhwymau cadarn sy'n clymu cynghreiriaid NATO at ei gilydd". Yn ôl Hague a rhai ffynonellau Castell Caerdydd yw'r castell yn y logo, ond yn ôl nifer o ffynonellau eraill cestyll Cymru yn gyffredinol y mae'r llun yn symboleiddio. Beirniadwyd y logo gan arweinydd Cyngor Dinas Casnewydd ac eraill am ei fod yn defnyddio enw Cymru i ddynodi lleoliad yr uwchgynhadledd yn hytrach na Chasnewydd, er bod enw'r ddinas wedi ei ddefnyddio ar logo pob cynhadledd ers 2006.

Protestiadau
------------

Mae CND Cymru yn bwriadu picedu'r gynhadledd.

Cyfeiriadau
-----------

1. ↑   Casnewydd: lleoliad uwchgynhadledd Nato. BBC (31 Hydref 2013). Adalwyd ar 21 Tachwedd 2013.
2. ↑  (Saesneg) *NATO Secretary General announces dates for 2014 Summit*. NATO (15 Tachwedd 2013). Adalwyd ar 21 Tachwedd 2013.
3. ↑  Golwg360; 4 Medi 2014; adalwyd hefyd ar 4 Medi 2014.
4. 1 2  (Saesneg) NATO Wales Summit Logo unveiled by foreign ministers. NATO (25 Mehefin 2014). Adalwyd ar 3 Gorffennaf 2014.
5. 1 2   Dadlennu logo Uwchgynhadledd NATO Cymru 2014. Llywodraeth y Deyrnas Unedig (25 Mehefin 2014). Adalwyd ar 3 Gorffennaf 2014.
6. ↑  (Saesneg) A dragon, a castle, a Celtic knot and the Newport Transporter Bridge? NATO unveils its new logo ahead of September summit. WalesOnline (25 Mehefin 2014). Adalwyd ar 3 Gorffennaf 2014.
7. ↑   Nato: Trafod agenda Casnewydd. Golwg360 (25 Mehefin 2014). Adalwyd ar 3 Gorffennaf 2014.
8. 1 2   NATO: Dadorchuddio logo Casnewydd. Golwg360 (25 Mehefin 2014). Adalwyd ar 3 Gorffennaf 2014.
9. ↑  (Saesneg) Newport Nato summit symbol is 'just a logo' - city leader. *South Wales Argus* (2 Gorffennaf 2014). Adalwyd ar 3 Gorffennaf 2014.
10. ↑  (Saesneg) Newport snubbed with focus on Wales for Nato summit. *South Wales Argus* (27 Mehefin 2014). Adalwyd ar 3 Gorffennaf 2014.
11. ↑  "Galw am osod NATO ym min hanes",  *Y Cymro*, 8 Tachwedd 2013, t. 2.
12. ↑   NATO – CND am brotestio. Golwg360 (1 Tachwedd 2013). Adalwyd ar 21 Tachwedd 2013.

Comin WikimediaComin Wikimedia
Mae gan Gomin Wikimedia  
gyfryngau sy'n berthnasol i:
***Uwchgynhadledd NATO, 2014***